Νάκλα ελ-Ανάμπ

Η Νάκλα ελ-Ανάμπ (αραβ. نكلا العنب) είναι μικρή πόλη της βόρειας Αιγύπτου, στο Δέλτα του Νείλου. Διοικητικώς υπάγεται στο Κυβερνείο Μπεχέιρα. Σύμφωνα με την απογραφή του 2006 η πόλη είχε πληθυσμό 22.208 κατοίκους, από τους οποίους και οι 11.639 ήταν αρσενικού γένους και οι 10.569 θηλυκού γένους.

Ο Μουχάμαντ Ραμζί ταύτισε τη Νάκλα με την Αϊκελά (أكيلا), μια πόλη που αναφέρεται από τον Κόπτη Χριστιανό Ιωάννη Νικίου τον 7ο αιώνα και ήταν η γενέτειρα του Βυζαντινού τοποτηρητή Αμπασκιρόν (ελλ. Ἄπα Ἰσχυρίων), ενώ έγινε τόπος εξεγέρσεως εναντίον του Αυτοκράτορα Μαυρικίου. Μετά την καταστολή της ανταρσίας, λέγεται ότι η πόλη πυρπολήθηκε. Ο Νικίου αναφέρει επίσης ότι σοβούσε μια διαμάχη μεταξύ των κατοίκων της Νάκλα και της Σάιδος σχετικώς με ένα νησί ανάμεσα στις δύο πόλεις, το σημερινό Γκαζιράτ Νάκλα.

Η προσθήκη «ελ-Ανάμπ», που στην αραβική γλώσσα σημαίνει «των σταφυλιών», προστέθηκε στην ονομασία του οικισμού αργότερα, κατά την περίοδο της Οθωμανική Αυτοκρατορίας, όταν η περιοχή υπαγόταν στο Εγιαλέτι της Αιγύπτου.

Παραπομπές

Νακλα ελ-Αναμπ